SZELLEMI ÉRZÉKENYSÉG CHRIS TESTVÉR
Kegyelem és békesség veletek Jézus Krisztus csodálatos nevében.
Hadd kezdjem rögtön azzal, hogy köszöntelek titeket az új évben, 2024-ben.
Köszönöm, Jézus.
Köszönöm, Jézus hogy kegyelmedből átléphettünk az új évbe -
helyesebben, hogy kegyelmedből egy új napot, egy új percet, egy új másodpercet élhetünk meg.
Mert mindez kegyelemből lehetséges.
Isten népe, a legjobban úgy készülhettek fel 2024-re,
hogy minden napot, kezdve a mai nappal, értékeltek.
Mert nem számít milyen komoly szándékkal teszitek meg az újévi fogadalmakat, tudnotok kell -
az életetek nem fog 2024-ben megváltozni, hacsak minden nap meg nem változtattok valamit.
Ahhoz, hogy állhatatosak maradjatok 2024-ben, egész évben, maradjatok azok ma is.
Ahhoz, hogy 2024-ben felkészüljetek azokra a dolgokra, amikre nem lehet felkészülni, ügyeljetek a mai napra,
mert csak a mai nap a tiétek.
Most pedig, szeretnék megosztani egy üzenetet veletek, ami egy ideje
a szívemben érik és ennek az üzenetnek a fő témája a "Szellemi Érzékenység".
Megismétlem, a szellemi érzékenység.
Látjátok, a sötétségben rejlő legnagyobb veszély az, hogy nem ismerjük fel.
Más szóval, hadd magyarázzam meg -
az igazi probléma az, ha nem vagyunk képesek felismerni, hogy valójában mi is a probléma.
Ez egy sokkal nagyobb probléma, mint azt sokan gondolják manapság.
Jegyezzétek meg, Isten népe -
a legbiztosabb módja annak, hogy meghosszabbítsátok és felerősítsétek saját problémáitokat az, ha rosszul értelmezitek őket.
Az ahogyan szembenéztek a gondjaitokkal, valójában sokkal nagyobb probléma, mint maga a probléma.
Remélem, tudtok követni, Isten népe.
A nehézség, amivel ma szembesülünk, az ahogyan a problémához viszonyulunk.
Tudjátok - vannak próbatételek, helyzetek az életünkben,
amelyeken csak a belső források segítségével tudtok túljutni.
Ezzel kapcsolatban, jegyezzétek meg, amit mondtam a "szellemi érzékenységről".
A Zsidókhoz írt levél 3. fejezetében található egyik Igével szeretném folytatni.
Ez lesz a mai üzenet alapja - Zsidó levél 3:12-14.
Olvassuk el, Isten népe.
"Vigyázzatok atyámfiai, hogy valaha ne legyen bármelyikőtöknek hitetlen,
gonosz szíve, hogy az élő Istentől elszakadjon;
Hanem intsétek egymást minden napon, míg tart a ma,
hogy egyikőtök se keményíttessék meg a bűnnek csalárdsága által:
Mert részeseivé lettünk Krisztusnak,
ha ugyan az elkezdett bizodalmat mindvégig erősen megtartjuk..."
Na most, a szellem fejlődés legnagyobb ellensége a keményszívűség -
a szív, amely szellemileg érzéketlen,
a szív, amelyet a bűn eltompít, elsötétít és megtéveszt.
És minél mélyebb a megtévesztés, annál nagyobb a sötétség.
"Ha azért a benned lévő világosság sötétség: mekkora akkor a sötétség?!" -
Jézus szavai a Máté 6:23-ból.
Mert, ha az ördögnek sikerül megtévesztenie titeket, akkor könnyedén rossz útra is terelhet.
Nézetek körül, hogy mi történik körülöttetek a világban.
Nem kell sok ahhoz, hogy felismerjétek a sötétség hatásait -
az Isten és Igéje elleni lázadást.
Ne csak magatok körül nézzetek szét. Nem!
Azt kérem ma, hogy nézzetek szét magatokon belül is.
Mert a lázadásunk közepén a saját szívünk lázadása áll.
Amikor a test kívánságai és a figyelem helytelen központja összetalálkozik, akkor a bűnös tettek sincsenek messze
Isten csodálatos kegyelmének titka azonban az,
hogy mindig van lehetőség a bűnbánatra.
Vegyétek észre, Isten népe -
hogy a bűnbánat gyorsasága jelzi a szellemi érzékenységünk szintjét.
Ha vonakodunk bűnbánatot gyakorolni, az azt jelzi, hogy a szívünk kezd megkeményedni.
Nem arról van szó, hogy mi keresztények nem hibázunk.
Hibázunk. Hibázhatunk.
Ám, ha szellemileg érzékenyek vagytok, gyorsan észreveszitek,
gyorsan reagáltok, gyorsan megbékéltek, gyorsan megbánjátok a hibát.
A megbánás késlekedése a szív keményedését jelzi.
Ezt gyakran az jelzi, hogy magunkban elnézzük a bűnt.
Ha pedig az ördögnek sikerül megkeményíteni a szíveteket,
a bűn belső igazolása hamarosan a bűn nyílt eltűréséhez vezet,
még akár a bűn nyilvános ünnepléséhez is -
nem csak azáltal amit teszünk, de azáltal is, amit nem teszünk.
Ha nem állunk ki valamiért, akkor biztosan beadjuk a derekunkat valaminek.
Szeretném, ha elgondolkodnátok ezen, Isten népe -
A megbánás késlekedése a szív keményedését jelzi.
Ha nem vigyázunk, ha a lelkiismeretünk szundít,
a rossz felismerése helyett könnyen a rossz elismerése felé fordulhatunk.
Az Ördög pont ezt akarja.
Azt akarja, hogy a sötétség felé forduljunk a világosság helyett.
Mert, ha sötétségben vagyunk, az "igazágot" könnyen el lehet ferdíteni.
Vak vezet világtalant...
Ezért a bűn alulértékelése nagyon veszélyes.
Sosincs jó vége annak, ha megpróbálunk elvenni Isten elvárásaiból.
Megismétlem, Isten népe.
Sosincs jó vége annak, ha megpróbálunk elvenni Isten elvárásaiból.
Itt és most, szeretném megkongatni a vészharangokat.
Vigyázzatok a helytelen meggyőződésekkel -
amikor, a cselekedeteiteket Isten Igéjén kívüli források ,
Isten dicsőségén kívüli célok felé i rányítják. Vigyázzatok!
Az Ördög szereti magára ölteni az önigazolás és az énközpontúság gúnyáját,
hogy tetszetős legyen, kedvesnek és könyörületesnek tűnjön, úgy tűnjön,
hogy megvan a kegyességek látszata, de megtagadja annak erejét (2 Timoteus 3:5).
Vigyázzatok a helytelen meggyőződésekkel.
A valódi meggyőződés egyetlen forrása az Ige és a Szellem.
Isten Igéje, ahogyan azt a Szent Szellem kinyilatkoztatja, képes egyedül feltárni a sötétséget.
Minél elkötelezettebb a szívetek Isten Igéje felé,
minél inkább dominál benne Isten Igéje, annál érzékenyebbek lesztek szellemileg.
Felébreszti, felerősíti a lelkiismeret hangját.
Azért vagytok ma, akik vagytok, mert hallgattok vagy nem hallgattok a lelkiismeretetekre.
Azért vagytok ma, akik vagytok,
mert hallgattok vagy nem hallgattok a lelkiismeretetekre.
Minél mélyebben ismerjük Isten Igéjét, annál fegyelmezettebb lesz a szívünk.
A szívünk ráébred a bűn határtalan bűnösségére.
Ezért bánjuk meg gyorsan a hibáinkat.
Ezért ismerjük fel gyorsan, ha hibát vétünk.
És ez megtart, megvéd minket azoktól a veszélyes szövevényektől,
amelyekkel a megtévesztés útján találkozunk.
Isten népe, mit is szeretnék ma kiemelni ebben az üzenetben?
A megkeményedett szív ellenszere,
hogy újra és újra megmerítkezünk az Írásban, és elmerülünk az imában.
Ahhoz, hogy megmaradjon a szellemi érzékenységünk, Isten Igéje szerint kell vigyáznunk a szívünkre.
A mindennapi ima kordában tartja a megtévesztést.
De az Istennel töltött idő elhanyagolása a szellemi életetek lezüllésének legjobb receptje.
A következő kérdés, tehát, egy kihívás nektek.
Mit tesztek, hogy naponta erősítsétek magatokat szellemileg?
Mert van egy tanácsom számotokra.
És figyeljetek, Isten népe, ez a tanács nem egy vallásos tanács.
Nem. Ezt az Istennel való kapcsolatotok megértésén keresztül tudjátok megfogadni.
A vallás a szertartásokra fókuszál, mert nincs benne élet,
de a kapcsolat bátorítja és táplálja az isteni szokásokat,
az Isten Igéjén alapuló rendszerességet.
Tehát, a tanácsom nektek:
Otthon jelöljetek ki egy helyet
imádkozásra, meditálásra, elgondolkodásra.
Tudom, hogy sokan mondhatjuk, hogy nincs egy egész szobánk erre.
Ha van erre egy külön szoba, dicsőség Istennek!
De az otthonotokban, jelöljetek ki egy helyet - ha még nem tettétek meg -
ahol tudatosan olyan dolgokkal veszitek magatokat körül, amelyek az Istennel való kapcsolatotokra emlékeztetnek titeket.
Miért? Mert gyengék vagyunk.
Egy zavaró tényezőkkel teli világban, arra bátorítalak titeket -
hogy találjatok valami természeteset, ami a természetfelettire emlékeztet titeket.
Csináljatok valamit, ami, ha ránéztek, a láthatatlanra irányítja a szíveteket.
Nézzétek, Isten népe, azt mondom nektek - a szívetek az igazi imaszoba.
Nem akarom vitatni ezt a tényt.
A szívünk az igazi imaszoba.
De be kell látnunk, hogy nem tudunk a befolyásolás fölé emelkedni és a környezetünk nagyon erős hatásokkal bír.
A környezetünk számít.
Néha, amikor hazaérünk, a szívünk tele van gondokkal.
Volt egy összetűzésed egy kollégával.
Vagy összevesztél a pároddal.
Nyomás és stressz hatása alá kerültél az életed egy területén,
és a szíved tele van gonddal.
Legyen egy hely otthon, ahol le tudsz ülni és Istennel egyeztetni -
egy hely, ami az Istennel való kapcsolatodra emlékeztet.
egy hely, amely visszavezeti a figyelmedet Istenre,
egy hely, ahol imádkozhatsz,
egy hely, ahol meg tudsz pihenni és elgondolkodni Isten jóságán,
egy hely, ahol dicséreteket tudsz hallgatni és hagyhatod, hogy a szíved dicsérni kezdje Istent.
Találjatok valami természetest, ami a természetfelettire emlékeztet titeket.
Ezt tanácsolom nektek, mert
ez segít szellemileg érzékenynek maradni 2024-ben és tovább is.
Most pedig, Isten népe, miközben ezen az üzeneten elgondolkodtok,
szeretném, ha velem imádkoznátok.
AZ IMA IDEJE
Most, Isten népe, imádkozzunk együtt.
Kérjük Istent most, hogy tisztítson meg titeket drága vérével,
és mosson titeket fehérebbre, mint a hó!
Jézus Krisztus hatalmas nevében!
Mi keményíti meg a szíveteket most éppen?
Tűnjön el most azonnal Jézus Krisztus nevében!
Tűnjön el most azonnal!
Az szellem, ami a megtévesztés hangját felerősíti bennetek - hallgasson el!
Hallgasson el most azonnal!
A hang, amely a megbánást megakadályozza - hallgasson el!
Jézus Krisztus nevében!
Kérjétek Istent most, hogy erősítse meg a szellemi érzékenységeteket, hogy felismerjétek az Ő hangját.
Ennek a világnak az ellentmondásos és összezavaró hangjai között -
engedjétek, hogy a szellemetek érzékeny legyen a Szent Szellem iránt!
Legyen most érzékenység!
Legyen most kinyilatkoztatás!
Legyen most az Ige által megvilágosított mérlegelés!
Jézus hatalmas nevében.
Úr Jézus Krisztus, nem tudjuk, mit tegyünk, de a szemeinket Rád szegezzük (2. Kron. 20:12).
Szegezzétek tekinteteteket Jézusra.
A szívetek csak Jézusra hangolódjon.
Jézus Krisztus hatalmas nevében.
Úr Jézus, add meg nekünk a kegyelmet, hogy olyan életet élhessünk, amely a Te nevedet dicsőíti
szavakban, gondolatokban és tettekben -
2024-ben és tovább is, Jézus Krisztus hatalmas nevében!
Jézus nevében imádkozunk. Ámen!
Köszönjük, Jézus.
Isten áldjon titeket, Isten népe,
és kutassátok az Ő szívét továbbra is, hogy tisztán lássatok az életben.